**Επιρρηματικές προτάσεις**

**Επιρρηματικές** λέγονται οι προτάσεις που προσδιορίζουν κυρίως το ρήμα μιας πρότασης ως επιρρηματικοί προσδιορισμοί, δίνοντας πληροφορίες για το χρόνο, τον τρόπο, την αιτία κ.λπ..

Ως προς τη σημασία τους είναι:  **τελικές**, **αιτιολογικές**, **αποτελεσματικές**, **υποθετικές**, **εναντιωματικές**- **παραχωρητικές**, **χρονικές** και **αναφορικές**

**1.   Αιτιολογικές προτάσεις: (χωρίζονται με κόμμα)**

Εισάγονται με τους **αιτιολογικούς συνδέσμους,**(γιατί, επειδή, αφού ),με **αιτιολογικές λέξεις και εκφράσεις**(που, καθώς, μια και, μια που και φανερώνουν την **αιτία**για την οποία γίνεται αυτό που δηλώνει η πρόταση που προσδιορίζεται.

α). Η κόρη στενοχωριόταν, **γιατί δεν ήταν όμορφη.**

β). Θύμωσε, **επειδή του μίλησαν άσχημα.**

γ). Χαίρομαι, **που μου έγραψες αμέσως.**

δ). Ας κάνουμε έναν περίπατο, **μια και το ζητάτε.**

2.  **Τελικές προτάσεις:**(Μόνο το **για να**χωρίζεται με κόμμα).

Εισάγονται με τους **τελικούς συνδέσμους**(να, για να) και δείχνουν ποιο σκοπό (τέλος = σκοπός) αποβλέπει αυτό που δηλώνει η πρόταση που προσδιορίζεται.

α). Πήγε **να φέρει το βιβλίο.**

β). Έτρεχε, **για να μη χάσει το λεωφορείο.**

γ). Ήρθε, αλλά δεν είχα χρήματα, **για να της έδινα.**

**3.  Αποτελεσματικές (ή συμπερασματικές) προτάσεις:**(χωρίζονται με κόμμα).

Εισάγονται με τους **συμπερασματικούς συνδέσμους**(ώστε, λοιπόν, άρα ,επομένως, που) ή με εκφράσεις που χρησιμοποιούνται ως αποτελεσματικοί σύνδεσμοι (ώστε να, που να, για να κτλ.) και φανερώνουν ποιο είναι το **αποτέλεσμα**του περιεχομένου της προτάσεως που προσδιορίζεται.

α). Μιλά τόσο σιγά, **ώστε δεν ακούγεται καθόλου.**

β). Είναι τέτοιος άνθρωπος, **που τον αγαπούν όλοι.**

γ). Κανείς δεν είναι τόσο δυνατός, **για να μπορεί τα πάντα.**

**4.** **ΟΙ ΕΠΙΡΡΗΜΑΤΙΚΕΣ ΥΠΟΘΕΤΙΚΕΣ ΠΡΟΤΑΣΕΙΣ**

Είναι οι δευτερεύουσες επιρρηματικές προτάσεις που φανερώνουν τον όρο – προϋπόθεση που πρέπει να ισχύει , ώστε να γίνει αυτό που δηλώνει η πρόταση την οποία προσδιορίζουν

Λειτουργούν ως επιρρηματικοί προσδιορισμοί του όρου - προϋπόθεσης

ΕΙΣΑΓΟΝΤΑΙ ΜΕ ΠΑΡΑΔΕΙΓΜΑ

**Τους υποθετικούς συνδέσμους** : Αν τα καταφέρεις, θα σού πάρω ένα δώρο

εάν, αν , σαν, άμα Άμα χαλάσει ο καιρός, πάει η εκδρομή μας

**Με τις εκφράσεις** : έτσι και, σε Σε περίπτωση που δυσκολευτείς, θα έρθω εγώ

περίπτωση που

**Προσοχή :** ο σύνδεσμος αν μπορεί να εισάγει και πλάγιες ερωτηματικές προτάσεις : Με ρώτησε αν ενδιαφέρομαι για την εκδρομή ( πλάγια ερώτηση, αντικείμενο στο ρήμα ρώτησε)

**Η υποθετική πρόταση λέγεται υπόθεση, ενώ η πρόταση που προσδιορίζεται λέγεται απόδοση .**

**Υπόθεση και απόδοση αποτελούν έναν υποθετικό λόγο.**

ΥΠΟΘΕΤΙΚΟΣ ΛΟΓΟΣ

ΥΠΟΘΕΣΗ ΑΠΟΔΟΣΗ

Αν μ’ εμπιστευτείς, θα δείξω εχεμύθεια

Αν διάβαζες, θα είχες καλύτερους βαθμούς

**ΕΙΔΗ ΥΠΟΘΕΤΙΚΩΝ ΛΟΓΩΝ**

Α. **Το πραγματικό** : στην περίπτωση αυτή, αν αληθεύει η υπόθεση , αληθεύει και η απόδοση :

Υπόθεση Απόδοση

Αν προσπαθήσεις συστηματικά, θα περάσεις το μάθημα

Αν ζητάς περισσότερα, διάβασε κι αυτό το κείμενο

Στην υπόθεση : αν + οποιοσδήποτε χρόνος ( εκτός από Παρατατικό ή Υπερσυντέλικο )

Στην απόδοση : ίδιος χρόνος με την υπόθεση, ή υποτακτική ή προστακτική

Β. **Το αντίθετο του πραγματικού :** η υπόθεση δηλώνει κάτι που δεν έχει πραγματοποιηθεί στο παρελθόν, ή δεν πρόκειται γενικά να πραγματοποιηθεί.

Υπόθεση Απόδοση

Αν προσπαθούσες συστηματικά, θα περνούσες το μάθημα

Αν είχες προσπαθήσει, δε θα είχες χάσει τη χρονιά σου

Στην υπόθεση : αν + Παρατατικός ή Υπερσυντέλικος

Στην απόδοση : θα + Παρατατικός ή Υπερσυντέλικος

**ΑΛΛΕΣ ΣΗΜΑΣΙΕΣ ΤΩΝ ΥΠΟΘΕΤΙΚΩΝ ΠΡΟΤΑΣΕΩΝ**

Κάποτε οι προτάσεις που εισάγονται με το αν δεν είναι υποθέσεις, ούτε υπάρχει πραγματικός υποθετικός λόγος , αλλά μπορεί να εκφράζουν :

1. παρομοίωση – αναλογία : Αν κατάλαβες εσύ, κατάλαβα κι εγώ

2. έντονη αντίθεση : Αν εσένα δε σε άγγιξε το γεγονός, εμένα με συγκλόνισε πραγματικά

3. αιτία : Δεν ευθύνομαι εγώ , αν εσείς το καταλάβατε λάθος ( = επειδή εσείς …)

4. αποτέλεσμα : αν τώρα βρίσκεται σ’ αυτή τη θέση, αιτία είναι η ξεροκεφαλιά του( η ξεροκεφαλιά του είναι αιτία ώστε να βρίσκεται τώρα…)

5. ανάπτυξη του αόριστου νοήματος αντωνυμίας ουδέτερου γένους .Τότε η υπόθεση είναι ισοδύναμη με έναρθρη ειδική πρόταση :

 Αν στέκομαι στα πόδια μου σήμερα, το οφείλω στους φίλους μου ( = το ότι στέκομαι στα πόδια μου … )

6. απειλή : Αν σε αρπάξω, χάθηκες !

**5. Εναντιωματικές και παραχωρητικές προτάσεις:**

**α. Οι εναντιωματικές**προτάσεις εισάγονται με τους **αντιθετικούς συνδέσμους αν και, ενώ, μολονότι,**καθώς και με τα **μόλο που, και που, που, και ας, ας**κτλ. και φανερώνουν **εναντίωση ,**δηλ. **ισχυρή αντίθεση**προς αυτό που δηλώνει η πρόταση που προσδιορίζεται.

1). **Αν και είχε παιδιά,**έμεινε στο τέλος μόνος.

2). Ζει πολύ ευτυχισμένος, **και ας μην είναι πλούσιος.**

**β.**Οι παραχωρητικές προτάσεις εισάγονται με τα: **και**αν, **και,**να, **που** να, να, ας.... **και**και φανερώνουν **εναντίωση**και **παραχώρηση.**

1). **Και να μη μου το**έλεγες, εγώ θα περνούσα.

2). Εγώ δεν πάω, **που να χαλάσει ο κόσμος.**

3). Δεν πέρασες ποτέ, **ας ήταν και για λίγο.**(έστω).

6. **Χρονικές προτάσεις:**(χωρίζονται με κόμμα).

Εισάγονται με τους **χρονικούς συνδέσμους**ή με λέξεις και εκφράσεις, που χρησιμοποιούνται ως χρονικοί σύνδεσμοι (όσο, ότι, εκεί που, όσο που να, έως ότου να,) και προσδιορίζουν χρονικά μια άλλη πρόταση.

α) **Όταν δουλεύει,**χαίρεται.

β) **Όποτε πεινούσε,**ζητούσε να φάει.

γ) **Πριν φύγει,**συμφιλιώθηκε με τον αδερφό του.

Το **πριν**παίρνει κόμμα, όταν συνοδεύεται από ρήμα σε αντίθετη περίπτωση δεν παίρνει.

Π.χ. Το περιστατικό αυτό έγινε **πριν από εκατό χρόνια.**

ΕΝΟΤΗΤΑ 6Η : ΟΙ ΕΠΙΡΡΗΜΑΤΙΚΕΣ ΧΡΟΝΙΚΕΣ ΠΡΟΤΑΣΕΙΣ

Η έννοια του χρόνου δηλώνεται με :

1. Επιρρήματα και επιρρηματικές εκφράσεις : αργότερα, νωρίς, αύριο, χρόνο με το χρόνο, εδώ και μέρες κλπ.

2. Αιτιατική ή σπάνια γενική και ονομαστική : τη νύχτα , το χειμώνα, του χρόνου , η ώρα δέκα φτάσαμε εκεί κ.α.

3. Εμπρόθετους προσδιορισμούς : μετά τον πόλεμο , πριν από το τέλος, κατά την εφηβεία κ.α.

4. Χρονικές μετοχές : τραυματίστηκε τρέχοντας με το πατίνι .

5. Χρονικές προτάσεις : Ήταν ακόμα νύχτα, όταν ξεκινήσαμε .

6. Επιρρηματικό κατηγορούμενο του χρόνου : Πέθανε νέος .

**ΟΙ ΧΡΟΝΙΚΕΣ ΠΡΟΤΑΣΕΙΣ**

Λειτουργούν ως επιρρηματικός προσδιορισμός του χρόνου

ΕΙΣΑΓΟΝΤΑΙ ΜΕ ΠΑΡΑΔΕΙΓΜΑ

**χρονικούς συνδέσμους** : όταν, σαν, ενώ, Όταν αντιδρούμε μπροστά στις αδικίες, χτίζουμε την ειρήνη.

αφού, καθώς, πριν (να), ώσπου, ωσότου, Όποτε τον βλέπω, εκνευρίζομαι άσχημα.

όποτε, αφότου, μόλις, προτού, όποτε, άμα Μην κάνετε φασαρία, μέχρι να γυρίσω .

Αφού διάβασε, άνοιξε τον υπολογιστή**.**

**λέξεις και εκφράσεις που λειτουργούν ως**

**χρονικοί σύνδεσμοι** : κάθε που, έως ότου

να, εκεί που, όσο να, μέχρι να κ.λ.π.

ΤΙ ΔΗΛΩΝΕΙ Η ΧΡΟΝΙΚΗ ΣΕ ΣΧΕΣΗ ΜΕ ΤΗΝ ΚΥΡΙΑ ΠΡΟΤΑΣΗ ΠΑΡΑΔΕΙΓΜΑ

**Το ταυτόχρονο** (ό,τι δηλώνει η χρονική Όταν διαβάζω λογοτεχνία, περνάω σε μια άλλη διάσταση συμβαίνει συγχρόνως με την ενέργεια που Αφού έκανε όλες τις δουλειές,θυμήθηκε το ραντεβού δηλώνεται από το ρήμα της κύριας πρότασης) της με το γιατρό

**Το προτερόχρονο** ( ό,τι δηλώνει η χρονική

τοποθετείται πριν από την ενέργεια που

δηλώνεται με το ρήμα της κύριας πρότασης)

**Το υστερόχρονο** ( ό,τι δηλώνει η χρονική Πριν διαβάσει , είδε όλες τις αγαπημένες της σειρές

συμβαίνει μετά την ενέργεια που

δηλώνεται από το ρήμα της κύριας πρότασης)

**7. Αναφορικές επιρρηματικές προτάσεις:**

Εισάγονται με **αναφορικά επιρρήματα**(όπου, που, όπως, πως, όσο, καθώ**ς,**σαν, ωσάν) ή με άλλους αναφορικούς επιρρηματικούς προσδιορισ**μούς**και προσδιορίζουν ένα επίρρημα ή έναν άλλο επιρρηματικό προσδιορισμό μιας προτάσεως.

Οι αναφορικές επιρρηματικές προτάσεις δηλώνουν, όπως και οι επιρρηματικοί προσδιορισμοί: **τόπο, χρόνο, τρόπο, ποσό, συμφωνία**(όρο), **εναντίωση  ή παραχώρηση, παρομοίωση**(με το όπως, καθώς, σαν να, **ωσάν**να). Παραδείγματα:

 Πήγαινε **όπου σε στείλουν.**

 Να έρθεις **όποια ώρα θέλεις.**

Τακτοποίησε τα **όπως νομίζεις.**

Χωρίς αυτά δεν πάμε πουθενά, **όπως δεν πάει χωρίς όπλο στον πόλεμο ο στρατιώτης.**

 1. ΕΛΕΥΘΕΡΕΣ ΑΝΑΦΟΡΙΚΕΣ ΠΡΟΤΑΣΕΙΣ :

 **Α. ΟΝΟΜΑΤΙΚΕΣ ΑΝΑΦΟΡΙΚΕΣ ΠΡΟΤΑΣΕΙΣ**

**Εισάγονται :**

Με αναφορικές αντωνυμίες (ο οποίος- η οποία- το οποίο, όποιος-όποια-όποιο, που, όσος-όση-όσο, ό,τι, οποιοσδήποτε-οποιαδήποτε-οποιοδήποτε, οσοσδήποτε, οτιδήποτε)

Παίζουν ρόλο : **Υποκειμένου, αντικειμένου, κατηγορούμενου**

π.χ. Πάρε ό,τι θες : αναφορική ονοματική σε θέση αντικειμένου του ρήματος "πάρε" της κύριας.

π.χ. Όποιος θέλει μπορεί να φύγει : αναφορική ονοματική σε θέση υποκειμένου του ρήματος "μπορεί" της κύριας.

π.χ. Η ευκαιρία αυτή είναι ό,τι ακριβώς επιθυμούσα : αναφορική ονοματική σε θέση κατηγορούμενου του ρήματος "είναι" της κύριας.

Β. ΕΠΙΡΡΗΜΑΤΙΚΕΣ ΑΝΑΦΟΡΙΚΕΣ ΠΡΟΤΑΣΕΙΣ

Εισάγονται :

Με αναφορικά επιρρήματα (που, όπου, οπουδήποτε, όποτε, οποτεδήποτε, όπως, οπωσδήποτε, όσο, οσοδήποτε)

Παίζουν ρόλο : Επιρρήματος:

α) του τόπου π.χ. Πήγαινε όπου θέλεις

β) του χρόνου π.χ. Γύρισε όποτε θέλεις

γ) του τρόπου π.χ. Τα βόλεψα όπως μπόρεσα

δ) του ποσού π.χ. Όσο με πληγώνεις, τόσο με πορώνεις

ε) της συμφωνίας π.χ. Θα δεχτώ μόνο όπως σου είπα

στ) της εναντίωσης/παραχώρησης π.χ. Όσο κι αν προσπάθησα, δεν μπόρεσα να τον μεταπείσω

ζ) της παρομοίωσης π.χ. Θέλω να με εμπιστεύεσαι, όπως εμπιστεύεσαι το Γιώργο.

2. ΕΠΙΘΕΤΙΚΕΣ ΑΝΑΦΟΡΙΚΕΣ

Α. ΠΡΟΣΔΙΟΡΙΣΤΙΚΕΣ ΑΝΑΦΟΡΙΚΕΣ ΠΡΟΤΑΣΕΙΣ

Εισάγονται : Με τις αναφορικές αντωνυμίες ο οποίος, η οποία, το οποίο και που

Παίζουν ρόλο : επιθετικού προσδιορισμού

ΠΡΟΣΘΕΤΟΥΝ ΜΙΑ ΠΟΛΥ ΣΗΜΑΝΤΙΚΗ ΠΛΗΡΟΦΟΡΙΑ και ΔΕΝ ΧΩΡΙΖΟΝΤΑΙ ΜΕ ΚΟΜΜΑ ΑΠΟ ΤΗΝ ΚΥΡΙΑ

π.χ. Ποτέ δεν ξέχασε τις συμβουλές που του έδωσε ο πατέρας του.

Β. ΠΡΟΣΘΕΤΙΚΕΣ ΑΝΑΦΟΡΙΚΕΣ ΠΡΟΤΑΣΕΙΣ

Εισάγονται : Με τις αναφορικές αντωνυμίες ο οποίος, η οποία, το οποίο και που

Παίζουν ρόλο : επιθετικού προσδιορισμού

ΜΠΟΡΟΥΜΕ ΝΑ ΤΙΣ ΠΑΡΑΛΕΙΨΟΥΜΕ ΧΩΡΙΣ ΕΤΣΙ ΝΑ ΑΛΛΑΖΕΙ ΤΟ ΝΟΗΜΑ ΤΗΣ ΠΕΡΙΟΔΟΥ και ΧΩΡΙΖΟΝΤΑΙ ΠΑΝΤΑ ΜΕ ΚΟΜΜΑ ΑΠΟ ΤΗΝ ΚΥΡΙΑ

π.χ. Πρέπει να ληφθούν αυστηρά μέτρα για την προστασία των δασών, τα οποία αποτελούν τον πνεύμονα του πλανήτη